*ПРОЕКТ НА ДОГОВОР*

**Д О Г О В О Р**

**№……………../.......................**

**Днес, ................. в гр. Бургас, се подписа настоящият договор между:**

1. Фондация „Виа Понтика", със седалище и адрес на управление ул. Петрова нива № 20, с. Маринка, гр. Бургас, п.к. 8154, с ЕИК 176942493, представлявано от Ина Агафонова в качеството и на Председател на УС и наричано в текста за краткост ВЪЗЛОЖИТЕЛ, от една страна

и

............................................, представлявано от ............................... в качеството си на ........................., със седалище и адрес на управление .........................................., ЕИК ………………….., Ид. номер ДДС ……………………………,, наричано по долу ИЗПЪЛНИТЕЛ.

Страните се споразумяха за следното:

**I. ПРАВНО ОСНОВАНИЕ**

**Чл. 1.** Настоящият договор се сключва на основание чл.10, ал.1 от ПМС № 4/ 11.01.2024г., в резултат на проведена процедура за избор на изпълнител, открита със Заповед № Z-15-0125/20.01.2025г. на Председателя на УС на Фондация „Виа Понтика".

**II. ПРЕДМЕТ НА ДОГОВОРА**

**Чл. 2.** ВЪЗЛОЖИТЕЛЯТ възлага, а ИЗПЪЛНИТЕЛЯТ приема да извърши услугата, предмет на процедура за избор с публична покана:

Избор на изпълнител за изпълнение на услуга с предмет:**„Разработване на методология и уеб-базиран инструмент за оценка на уязвимостта и адаптивността на Черноморския регион към климатичните промени, посредством приложението на дистанционни методи за наблюдение“** за целите на проектMoreAdaptBSB, ИД номер: BSB00479, Договор № MDLPA 151423/25.07.2024г., по програма Интеррег NEXT Черноморски басейн 2021-2027, съгласно техническата спецификация на ВЪЗЛОЖИТЕЛЯ и офертата на ИЗПЪЛНИТЕЛЯ, включваща Техническо и Ценово предложение.

**III. СРОК НА ДОГОВОРА**

**Чл. 3.** **(1)** Срокът за изпълнение на възложените с настоящия договор дейности възлиза общо на ............ календарни месеца, считано от подписване на договора**.**

**(2)** Изпълнението на договора може да бъде временно спряно, ако възникнат извънредни обстоятелства[[1]](#footnote-1) извън волята на страните по договора, които възпрепятстват изпълнението или го правят трудно или рисковано.

**(3)** В случай на удължаване сроковете за изпълнение на Договор № MDLPA 151423/25.07.2024г., по програма Интеррег NEXT Черноморски басейн 2021-2027, или част от него, отнасяща се до дейностите по „Разработване на уеб-базиран инструмент за оценка на уязвимостта и адаптивността на Черноморския регион към климатичните промени, посредством приложението на дистанционни методи за наблюдение“ , договорът с ИЗПЪЛНИТЕЛЯ се удължава със същия срок.

**IV. ЦЕНА И НАЧИН НА ПЛАЩАНЕ и ГАРАНЦИЯ ЗА ИЗПЪЛНЕНИЕ**

**Чл. 4. (1).** Крайната стойност на договора, съгласно офертата на ИЗПЪЛНИТЕЛЯ е .............. (словом) лева без ДДС и ......................... с ДДС.

**(2)** ВЪЗЛОЖИТЕЛЯТ извършва плащанията по настоящия договор по банков път, по посочена в ал. 4 банкова сметка на ИЗПЪЛНИТЕЛЯ, по следния начин:

* Авансово плащане в размер на 20 % от общата договорна стойност - до 7 работни дни, считано от датата на одобряването от Възложителя на Встъпителния доклад.
* Междинно плащане в размер на 20% от общата договорена стойност - до 7 работни дни от приемане на доклад № 1
* Междинно плащане в размер на 20% от общата договорена стойност - до 7 работни дни от приемане на Доклад № 2
* Междинно плащане в размер на 20% от общата договорена стойност - до 7 работни дни от приемане на Доклад № 3
* Окончателно плащане в размер на 20% от общата договорна стойност - до 30 работни дни след приемане на услугата/готов продукт и подписване на приемо-предавателен протокол между страните и представяне на фактура от страна на Изпълнителя.

**(3)** Забава на плащане не е основание за спиране на изпълнението на дейностите по договора.

**(4)** Заплащането ще се извършва по следната банкова сметка на ИЗПЪЛНИТЕЛЯ:

**1.** Банкови реквизити:

Банка ..................................

BIC:..........................

IBAN: ..................................

**(5)** При промяна в банковата сметка на **ИЗПЪЛНИТЕЛЯ**, посочена в ал. 4, то същият уведомява писмено **ВЪЗЛОЖИТЕЛЯ** в седемдневен срок от настъпване на обстоятелството. В случай че **ИЗПЪЛНИТЕЛЯТ** не уведоми **ВЪЗЛОЖИТЕЛЯ** в този срок, плащането по сметката се счита за валидно извършено, а задължението за плащане в съответния размер – за погасено.

**(6)** Плащанията по договора се осъществяват въз основа на приемане на услугите, подписване на приемо-предавателен протокол от двете страни и представяне на фактура, в която да бъде вписано наименованието и номера на договора, както и следния текст: *„Разходите са по проект MoreAdaptBSB с ИД номер BSB00479, финансиран по програма Интеррег NEXT Черноморски басейн 2021-2027, съ-финансиран от Европейския съюз.“*

**V. ПРЕДАВАНЕ И ПРИЕМАНЕ НА ИЗПЪЛНЕНИЕТО**

**Чл. 5. (1)** Предаването на изпълнението на услугите съгласно техническата спецификация, се документира с протокол за приемане и предаване, който се подписва от представители на ВЪЗЛОЖИТЕЛЯ и ИЗПЪЛНИТЕЛЯ в два оригинални екземпляра – по един за всяка от Страните („Приемо-предавателен протокол“).

**(2)** ИЗПЪЛНИТЕЛЯТ предава изпълнението на поръчката в указаните срокове с необходимите документи, описани в тях.

**(3)** ВЪЗЛОЖИТЕЛЯТ има право да откаже приемането на извършената услугата, ако открие съществени отклонения от изискванията, описани в техническата спецификация.

**(4)** Недостатъците се отстраняват от ИЗПЪЛНИТЕЛЯ за негова сметка в срока, посочен в протокола по ал. 1 по-горе, като Възложителят може да начисли неустойка за забавата съгласно клаузите на настоящия договор.

**VI. ПРАВА И ЗАДЪЛЖЕНИЯ НА ИЗПЪЛНИТЕЛЯ**

**Чл. 6. (1).** ИЗПЪЛНИТЕЛЯТ е длъжен:

1. да предостави услугите и да изпълнява задълженията си по този договор в уговорените срокове и качествено, в съответствие с договора и приложенията;

2. да представи на ВЪЗЛОЖИТЕЛЯ разработките и да извърши преработване и/или допълване в указания от ВЪЗЛОЖИТЕЛЯ срок, когато ВЪЗЛОЖИТЕЛЯТ е поискал това;

3. да информира своевременно ВЪЗЛОЖИТЕЛЯ за всички пречки, възникващи в хода на изпълнението на работа, да предложи начин за отстраняването им, като може да поиска от ВЪЗЛОЖИТЕЛЯ указания и/или съдействие за отстраняването им;

4. да изпълнява всички законосъобразни указания и изисквания на ВЪЗЛОЖИТЕЛЯ;

5. да пази поверителна Конфиденциалната информация;

6. да изпълнява всички задължения, произтичащи за него от сключения договор за безвъзмездна финансова помощ;

7. да не възлага работата или части от нея на подизпълнители, извън посочените в офертата на ИЗПЪЛНИТЕЛЯ;

8. да участва във всички работни срещи, свързани с изпълнението на този договор;

9. да не променя състава на персонала, който ще отговаря за изпълнението на Услугите, без предварително писмено съгласие от страна на ВЪЗЛОЖИТЕЛЯ.

10. ИЗПЪЛНИТЕЛЯТ няма право да дава публични изявления и съобщения, да разкрива или разгласява каквато и да е информация, която е получил във връзка с извършване на услугите, предмет на настоящия договор, независимо дали е въз основа на данни и материали на ВЪЗЛОЖИТЕЛЯ или на резултати от работата на ИЗПЪЛНИТЕЛЯ, без предварителното писмено съгласие на ВЪЗЛОЖИТЕЛЯ, което съгласие няма да бъде безпричинно отказано или забавено.

11. Да информира ВЪЗЛОЖИТЕЛЯ за възникнали проблеми при изпълнението на договора и за предприетите мерки за тяхното разрешаване.

12. Да спазва изискванията за изпълнение на мерките за публичност и информация на Програма ИНТЕРРЕГ NEXT "ЧЕРНОМОРСКИ БАСЕЙН" 2021-2027

13. Да съхранява всички документи по изпълнението на настоящия договор за период от 5 /пет/ години след датата на приключване и отчитане на проекта по Програма ИНТЕРРЕГ NEXT "ЧЕРНОМОРСКИ БАСЕЙН" 2021-2027;

14. При проверки на място от страна на ВЪЗЛОЖИТЕЛЯ, Управляващия орган на Програма ИНТЕРРЕГ NEXT "ЧЕРНОМОРСКИ БАСЕЙН" 2021-2027, Сертифициращ орган, Одитиращ орган и органи и представители на Европейската Комисия, ИЗПЪЛНИТЕЛЯТ се задължава да осигури присъствието на негов представител, както и да осигурява: достъп до помещения, преглед на документи, свързани с изпълнението на възложените дейности.

15. Да следи и докладва за възникнали нередности при изпълнение на договора. В случай на установена нередност, ИЗПЪЛНИТЕЛЯТ е длъжен да възстанови на ВЪЗЛОЖИТЕЛЯ всички неправомерно изплатени суми, заедно с дължимите лихви.

8. Да запази поверителността на всички предоставени документи и всяка информация, станала му известна при изпълнение на дейността.

**(2)** ИЗПЪЛНИТЕЛЯТ изпълнява задълженията си самостоятелно или с подизпълнител. При ползване на подизпълнител, ИЗПЪЛНИТЕЛЯТ е длъжен да спазва разпоредбите на чл. 66 от Закона за обществени поръчки. ИЗПЪЛНИТЕЛЯТ се задължава да сключи договор за подизпълнение, ако е обявил в офертата си ползването на подизпълнители.

**Чл. 7** ИЗПЪЛНИТЕЛЯТ има право:

1. Да получи дължимото възнаграждение, съобразно уговореното в настоящия договор.

2. да иска и да получава от ВЪЗЛОЖИТЕЛЯ необходимото съдействие за изпълнение на задълженията по този Договор, както и всички необходими документи, информация и данни, пряко свързани или необходими за изпълнение на Договора;

3. да получава пълна и точна информация във връзка с изпълнението на задълженията си по договора;

**VII. ПРАВА и ЗАДЪЛЖЕНИЯ НА ВЪЗЛОЖИТЕЛЯ**

**Чл. 8.** ВЪЗЛОЖИТЕЛЯТ се задължава:

1. Да приеме изпълнението на услугите, когато отговарят на договореното, по реда и при условията на този договор;

2. да заплати на ИЗПЪЛНИТЕЛЯ цената в размера, по реда и при условията, предвидени в този договор;

2. Да съдейства и осигури достъп на ИЗПЪЛНИТЕЛЯ до информация и документация, свързана с изпълнението на настоящия договор.

3. Да отговаря на всички въпроси на ИЗПЪЛНИТЕЛЯ, свързани с изпълнение на този договор.

4. да пази поверителна конфиденциалната информация, в съответствие с уговореното в този договор;

5. да оказва съдействие на ИЗПЪЛНИТЕЛЯ във връзка с изпълнението на този договор, включително и за отстраняване на възникнали пречки пред изпълнението на договора, когато ИЗПЪЛНИТЕЛЯТ поиска това;

**Чл. 9** ВЪЗЛОЖИТЕЛЯТ има право:

1. да изисква и да получи услугите в уговорения срок, количество и качество;

2. да контролира изпълнението на поетите от ИЗПЪЛНИТЕЛЯ задължения, в т.ч. да иска и да получава информация от ИЗПЪЛНИТЕЛЯпрез целия срок на договора, или да извършва проверки, при необходимост и на мястото на изпълнение на договора, но без с това да пречи на изпълнението;

3. да изисква, при необходимост и по своя преценка, обосновка от страна на ИЗПЪЛНИТЕЛЯ на изготвените от него разработки или съответна част от тях;

4. да изисква от ИЗПЪЛНИТЕЛЯ преработване или доработване на всяка от разработките;

5. да не приеме някои от разработките, в съответствие с уговореното в чл. 12 от договора;

**VIII. НЕПРЕОДОЛИМА СИЛА**

**Чл. 10 (1)** Страните се освобождават от отговорност за неизпълнение на задълженията по настоящия договор, ако това се явява следствие от появата на форсмажорни обстоятелства като: пожар, земетресение, наводнение и други събития, представляващи „непреодолима сила” по смисъла на Закона за обществените поръчки и Търговския закон и ако тези обстоятелства непосредствено са повлияли на изпълнението на настоящия договор. В тези случаи, срокът на изпълнение на задълженията по договора се измества със съответното време, в течение на което действат такива обстоятелства.

**(2)** Страната, която се намира в невъзможност да изпълнява задълженията си по този договор поради непреодолима сила е длъжна незабавно:

1. Да уведоми писмено другата страна за настъпилото събитие, което причинява неизпълнение на задълженията й за степента до която това събитие възпрепятства изпълнението на задълженията на тази страна, за причините на събитието, за неговото предполагаемо времетраене.

2. Да предостави валиден Сертификат за форсмажорни обстоятелства, издаден от съответната оправомощена институция.

3. Да положи всички разумни усилия, за да избегне, отстрани или ограничи до минимум понесените вреди и загуби.

**(3)** Докато трае непреодолимата сила, изпълнението на задълженията по този договор се спира.

**(4)** Не може да се позовава на непреодолима сила онази страна, чиято небрежност или умишлени действия или бездействия са довели до невъзможност за изпълнението на договора.

**(5)** Липсата на парични средства не представлява непреодолима сила.

**(6)** Определено събитие не може да се квалифицира като „непреодолима сила”, ако:

1. Ефектът от това събитие е могъл да се избегне, ако някоя от страните е изпълнявала добросъвестно задълженията си по този договор.

2. Ефектът от това събитие е могъл да бъде избегнат или намален с полагането на всички разумни грижи.

**ІХ. КОНФЛИКТ НА ИНТЕРЕСИ**

**Чл.11 (1)** **ИЗПЪЛНИТЕЛЯТ** се задължава да предприеме всички необходими мерки за избягване на конфликт на интереси, както и да уведоми незабавно **ВЪЗЛОЖИТЕЛЯ** относно обстоятелство, което предизвиква или може да предизвика подобен конфликт.

**(2)** Конфликт на интереси е налице, когато за безпристрастното и обективно изпълнение на функциите по договора на което и да е лице, може да възникне съмнение поради причини, свързани със семейството, емоционалния живот, политическата или националната принадлежност, икономически интереси или други общи интереси, които то има с друго лице, съгласно чл. 61 от Регламент (ЕС, ЕВРАТОМ) № 2018/1046, както и по смисъла на Законa за противодействие на корупцията и за отнемане на незаконно придобитото имущество.

**Х. ПРАВА ВЪРХУ РЕЗУЛТАТИТЕ ОТ ДОГОВОРА**

**Чл. 12 (1)** ВЪЗЛОЖИТЕЛЯТполучава изключително право на използване на резултатите от изпълнение предмета на настоящия договор в страната и чужбина.

**(2)** Страните се съгласяват, на основание чл. 42, ал. 1 от Закона за авторското право и сродните му права, че авторските права върху всички документи и материали, и всякакви други елементи или компоненти, създадени в резултат на или във връзка с изпълнението на договора, принадлежат изцяло на ВЪЗЛОЖИТЕЛЯ в същия обем, в който биха принадлежали на автора. ИЗПЪЛНИТЕЛЯТ декларира и гарантира, че трети лица не притежават права върху изготвените документи и други резултати от изпълнението на договора, които могат да бъдат обект на авторско право.

**(3)** В случай че бъде установено с влязло в сила съдебно решение или в случай че ВЪЗЛОЖИТЕЛЯТ и/или ИЗПЪЛНИТЕЛЯТ установят, че с изготвянето, въвеждането и използването на документи или други материали, съставени при изпълнението на този договор, е нарушено авторско право на трето лице, ИЗПЪЛНИТЕЛЯТ се задължава да направи възможно за ВЪЗЛОЖИТЕЛЯ използването им:

1. чрез промяна на съответния документ или материал; или

2. чрез замяната на елемент от него със защитени авторски права с друг елемент със същата функция, който не нарушава авторските права на трети лица; или

3. като получи за своя сметка разрешение за ползване на продукта от третото лице, чиито права са нарушени.

**(4)** ВЪЗЛОЖИТЕЛЯТ уведомява ИЗПЪЛНИТЕЛЯ за претенциите за нарушени авторски права от страна на трети лица в срок до 7 /седем/ дни от узнаването им. В случай, че трети лица предявят основателни претенции, ИЗПЪЛНИТЕЛЯТ носи пълната отговорност и понася всички щети, произтичащи от това. ВЪЗЛОЖИТЕЛЯТ привлича ИЗПЪЛНИТЕЛЯ в евентуален спор за нарушено авторско право във връзка с изпълнението по договора.

**(5)** ИЗПЪЛНИТЕЛЯТ заплаща на ВЪЗЛОЖИТЕЛЯ обезщетение за претърпените вреди и пропуснатите ползи вследствие на окончателно признато нарушение на авторски права на трети лица.

**ХІ. САНКЦИИ ПРИ НЕИЗПЪЛНЕНИЕ**

**Чл. 13** При просрочване изпълнението на задълженията по този договор, неизправната страна дължи на изправната неустойка в размер на 0,1 % (нула цяло и едно на сто) от цената на договора за всеки ден забава, но не повече от 10 % (десет на сто) от стойността на договора.

**Чл. 14** При констатирано лошо или друго неточно или частично изпълнение на отделна дейност или при отклонение от изискванията на ВЪЗЛОЖИТЕЛЯ, посочени в техническата спецификация, ВЪЗЛОЖИТЕЛЯТ има право да поиска от ИЗПЪЛНИТЕЛЯда изпълни изцяло и качествено съответната дейност, без да дължи допълнително възнаграждение за това.

**Чл. 15** Плащането на неустойките, уговорени в този договор, не ограничава правото на изправната страна да търси реално изпълнение и/или обезщетение за понесени вреди и пропуснати ползи в по-голям размер, съгласно приложимото право.

**ХІІ. ПРЕКРАТЯВАНЕ НА ДОГОВОРА**

**Чл. 16 (1)** Този договор се прекратява:

1. с изтичане на срока на договора;

2. с изпълнението на всички задължения на страните по него;

3. по взаимно съгласие на страните, изразено в писмена форма;

4. при прекратяване на юридическо лице – страна по договора без правоприемство, по смисъла на законодателството на държавата, в която съответното лице е установено;

5.ВЪЗЛОЖИТЕЛЯТ може да прекрати договора едностранно и без предизвестие, с писмено известие, ако в резултат на непредвидени обстоятелства, възникнали след сключването му, не е в състояние да изпълни своите задължения.

6. когато за ИЗПЪЛНИТЕЛЯ бъде открито производство по несъстоятелност или ликвидация – по искане на ВЪЗЛОЖИТЕЛЯ.

7. С едностранно изявление на изправната страна за развалянето му при установено съществено неизпълнение на задълженията на другата;

8.Едностранното разваляне на договора по т. 7 се допуска при пълно неизпълнение, частично, лошо или забавено изпълнение съгласно условията на чл. 87- 88 от ЗЗД.

**Чл. 17** Във всички случаи на прекратяване на договора, освен при прекратяване на юридическо лице – Страна по Договора без правоприемство:

1. ВЪЗЛОЖИТЕЛЯТ и ИЗПЪЛНИТЕЛЯТ съставят констативен протокол за извършената към момента на прекратяване работа и размера на евентуално дължимите плащания;

2. ИЗПЪЛНИТЕЛЯТ се задължава:

а) да преустанови предоставянето на услугите, с изключение на такива дейности, каквито може да бъдат необходими и поискани от ВЪЗЛОЖИТЕЛЯ;

б) да предаде на ВЪЗЛОЖИТЕЛЯ всички разработки, изготвени от него в изпълнение на договора до датата на прекратяването;

в) да върне на ВЪЗЛОЖИТЕЛЯ всички документи и материали, които са собственост на ВЪЗЛОЖИТЕЛЯ и са били предоставени на ИЗПЪЛНИТЕЛЯ във връзка с предмета на договора.

**Чл. 18** При предсрочно прекратяване на договора, ВЪЗЛОЖИТЕЛЯТ е длъжен да заплати на ИЗПЪЛНИТЕЛЯ реално изпълнените и приети по установения ред услуги.

**ХІІІ. ИЗМЕНЕНИЕ НА ДОГОВОРА**

**Чл. 19** Договорът за изпълнение може да бъде изменян при обоснована необходимост, по ред и съгласно условията на чл.10 от Постановление на МС №4/2024. Такава необходимост може да възникне при настъпване на съществени промени в договора за финансиране на проекта/ в работен план и/или графика му за изпълнение, което може да наложи изменения в сключения с избрания чрез настоящата публична покана изпълнители. Всички изменения на договора за изпълнение се съгласуват с Управляващия орган/ Националния орган на програмата (което е приложимо) и не могат да водят до промяна в предмета на процедурата. След получаване на разрешение от страна на УО/НО, ВЪЗЛОЖИТЕЛЯТ и ИЗПЪЛНИТЕЛЯТ сключват писмено допълнително споразумение към договора.

**Чл. 20** Договорът може да бъде изменен и при взаимно съгласие на страните, както и при установена явна фактическа грешка.

**Чл. 21** При необходимост и след предварително разрешение от УО/НО могат да бъдат заменени експертите, отговарящи за изпълнението на договора, с други експерти, които да отговарят на същите изисквания, необходими за качественото изпълнение на договора.

**XІV. ЗАКЛЮЧИТЕЛНИ КЛАУЗИ**

**Чл. 22 (1)** Страните по настоящия договор следва да отправят всички съобщения и уведомления помежду си само в писмена форма на следните адреси и телефони за кореспонденция:

**За ВЪЗЛОЖИТЕЛЯ:**

Адрес: ул. „Петрова нива“ №20, Бургас, с. Маринка, ПК8154

Тел: +359 89 851 5513;

Email: office@viapontica.org

Лице за контакт: Ина Агафонова

**За ИЗПЪЛНИТЕЛЯ:**

Адрес: ............................

Тел: ...............................

Email: …………………………………….

Лице за контакт: ...................

Длъжност: ............................

**(2)** Писмената форма се смята за спазена и когато те са отправени и по имейл.

**(3)** При промяна на посочените адреси, телефони и други данни за контакт, съответната Страна е длъжна да уведоми другата в писмен вид в срок до 7 (*седем*) дни от настъпване на промяната. При неизпълнение на това задължение всяко уведомление ще се счита за валидно връчено, ако е изпратено на посочените по-горе адреси, чрез описаните средства за комуникация и на посочените лица за контакт.

**(4)** При преобразуване без прекратяване, промяна на наименованието, правноорганизационната форма, седалището, адреса на управление, предмета на дейност, срока на съществуване, органите на управление и представителство на ИЗПЪЛНИТЕЛЯ, същият се задължава да уведоми ВЪЗЛОЖИТЕЛЯ за промяната в срок до 7 (*седем)* дни от вписването ѝ в съответния регистър.

**Чл. 24**  Подписаният договор e създаден в рамките на проект MoreAdaptBSB, ИД номер: BSB00479, Договор № MDLPA 151423/25.07.2024г., по програма Интеррег NEXT Черноморски басейн 2021-2027., съфинансиран от Европейския съюз. Цялата отговорност за съдържанието на документа се носи от Фондация Фондация „Виа Понтика“ и при никакви обстоятелства не може да се счита, че този документ отразява официалното становище на Европейския съюз и управляващия орган.

**Чл. 25 (1)** Страните ще решават споровете, възникнали по повод изпълнението на настоящия договор чрез разбирателство и взаимни отстъпки.

**(2)** Всички спорове, породени от този договор или отнасящи се до него, включително споровете, породени или отнасящи се до неговото тълкуване, недействителност, изпълнение или прекратяване, както и споровете за попълване на празноти в договора или приспособяването му към нововъзникнали обстоятелства, ще бъдат разрешавани от компетентния български съд.

**Чл. 26** Неразделна част от настоящия договор са:

1. Техническа спецификация;

2. Оферта на ИЗПЪЛНИТЕЛЯ, включваща Техническо и Ценово предложение;

Настоящият договор се състави в два еднообразни екземпляра – един за ВЪЗЛОЖИТЕЛЯ и един за ИЗПЪЛНИТЕЛЯ.

**ВЪЗЛОЖИТЕЛ:**...................... **ИЗПЪЛНИТЕЛ:**...............................

/име/подпис/печат/ /име/подпис/печат/

1. 1 „Извънредно обстоятелство“ е всяка непредвидена извънредна ситуация или събитие извън контрола и волята на страните, която пречи на която и да било от тях да изпълнява някое от своите договорни задължения, възникването му не може да се отдаде на умисъл или непредпазливост от тяхна страна (или от страна на техни изпълнители, представители или служители), не е възможно да бъде предвидена при спазване на принципа на добросъвестността и се окаже непреодолима. Дефекти в оборудването или материалите, или закъснения в предоставянето им на разположение, трудови спорове или стачки не могат да бъдат използвани за позоваване на извънредна ситуация. Никоя страна не носи отговорност за нарушение на нейните договорни задължения, ако е била възпрепятствана да ги изпълнява заради наличие на извънредна ситуация извън волята на страните. [↑](#footnote-ref-1)